**ประกาศบริษัทฉบับที่ ..........**

**มาตรการควบคุมการฝึกอบรม**

**ในช่วงการเฝ้าระวังการระบาดของโรคติดเชื้อไวรัสโคโรนา 2019 หรือโรคโควิด 19**

เพื่อเป็นการป้องกันและการเฝ้าระวังการระบาดของโรคติดเชื้อไวรัสโคโรนา 2019 หรือโรคโควิด-19 ในบริษัทอย่างมีประสิทธิภาพ และลดการแพร่กระจายของเชื้อไวรัสดังกล่าวไม่ให้ติดต่อไปยังบุคคลอื่นที่อยู่ในหรือนอกโรงงาน ฝ่ายทรัพยากรมนุษย์ขอความร่วมมือในการฝึกอบรม โดยให้ปฏิบัติตามหลักเกณฑ์ ดังต่อไปนี้

1. บริษัทขอความร่วมมือจากพนักงานทุกท่านหลีกเลี่ยงการเดินทางไปฝึกอบรมภายนอกบริษัท เว้นแต่มีเหตุอันจำเป็นเท่านั้น โดยให้อยู่ในดุลยพินิจและอำนาจอนุมัติจากผู้บริหารของหน่วยงานนั้น แต่บริษัทจะไม่อนุมัติให้พนักงานท่านใดที่มีประวัติการเดินทางไปยังพื้นที่เสี่ยงของการระบาดของโรคติดเชื้อไวรัสโคโรนา 2019 หรือโรคโควิด-19 ตามประกาศจากหน่วยงานภาครัฐ หรือ พนักงานที่อยู่ในระหว่างกักตัวไม่น้อยกว่า 14 วันเดินทางไปฝึกอบรมภายนอกบริษัททุกกรณี
2. ในกรณีที่มีเหตุจำเป็นต้องฝึกอบรมภายนอกบริษัท ให้พนักงานปฏิบัติตามระเบียบข้อบังคับของบริษัทที่เกี่ยวกับการขออนุญาตฝึกอบรมภายนอกบริษัท โดยให้สำรวจสภาพร่างกายตนเองว่า อุณหภูมิร่างกายไม่เกิน 37.5 C, ไม่มีไข้, ไม่มีภาวะเจ็บป่วย หรือ เป็นโรคติดต่ออันเป็นอุปสรรคการฝึกอบรมดังกล่าว
3. พนักงานที่มีเหตุจำเป็นต้องออกไปฝึกอบรมภายนอกบริษัท จะต้องสวมใส่หน้ากากอนามัยที่มีคุณภาพ, พกพาเจลล้างมือแอลกอฮอล์ หรือ สเปรย์น้ำยาแอลกอฮอล์ที่มีความเข้มข้นของแอลกอฮอล์ไม่ต่ำกว่า 70 % และต้องหมั่นล้างมือและทำความสะอาดมือในระหว่างการฝึกอบรม และพยายามปฏิบัติหน้าที่ให้มีระยะห่างจากบุคคลอื่นไม่น้อยกว่า 1 เมตร
4. พนักงานต้องรักษาสุขอนามัยของตนเอง และภายหลังการเดินทางไปฝึกอบรมภายนอกนั้น หากพบว่าตนเองมีอาการไม่สบาย, เป็นไข้ มีอุณหภูมิร่างกายสูงกว่า 37.5 C, มีอาการไอ จาม ปวดศรีษะ หอบเหนื่อย หายใจลำบาก หรือมีอาการคล้ายเป็นหวัด ต้องรีบไปพบแพทย์ และรีบแจ้งให้ฝ่ายทรัพยากรมนุษย์ทราบโดยทันที
5. ในกรณีที่มีการฝึกอบรมภายในบริษัท ให้ฝ่ายทรัพยากรมนุษย์วางแผนการฝึกอบรมพนักงานไม่เกินห้องละ 30 คน หรือตามความเหมาะสม โดยให้อยู่ในดุลยพินิจของผู้บริหารฝ่ายทรัพยากรมนุษย์ ทั้งนี้ ผู้เข้าร่วมการฝึกอบรมทุกคนต้องทำความสะอาดมือด้วยเจลล้างมือแอลกอฮอล์ หรือ สเปรย์น้ำยาแอลกอฮอล์ที่จัดไว้ใก่อนเข้าห้องฝึกอบรมและ ให้ประสานงานกับวิทยากรเพื่อแจ้งให้ทราบว่าต้องสวมใส่หน้ากากอนามัยที่มีคุณภาพตลอดเวลาในระหว่างการฝึกอบรม, พยายามรักษาระยะห่างจากผู้เข้าร่วมการฝึกอบรมไม่น้อยกว่า 1 เมตร และงดการทำ Workshop เป็นกลุ่ม หรือ focus group เป็นการชั่วคราว
6. บริษัทขอความร่วมมือจากวิทยากรและผู้เข้าร่วมการฝึกอบรมภายในบริษัท งดการเดินทางไปรับประทานอาหารภายนอกบริษัทเพื่อหลีกเลี่ยงการสัมผัสของบุคคลอื่น

จึงประกาศให้ทราบและให้ดำเนินการตั้งแต่บัดนี้เป็นต้นไป

.......................................

ตำแหน่ง .............................

วันที่ .............................